Sjemeni zametak
<s>Sjemeni zametak (. ovulum) je ženski reproduktivni organ sjemenjača koga čine megasporangija i njezin omotač, a razvija se na megasporofilima.</s><s>Razviće megaspora, razviće ženske gametofit generacije, oplodnja i razviće embrija dešavaju se unutar sjemenog zametka.</s><s>Embrij i tkiva sjemenog zametka grade sjeme.</s>

<s>Građa sjemenog zametka</s>

<s>Sjemeni zametak izgrađen je iz megasporangije, koja se naziva i nucelus, i jednog ili dva listolika omotača — integumenta.</s><s>Nucelus može biti dobro razvijen kao kod krasinucelatnog zametka, ili u određenoj meri redukovan kao kod tenuinucelatnog.</s><s>Unutar nucelusa razvija se diploidni megasporocit, jedinstvena ćelija od koje mejozom nastaje haploidna megaspora.</s>

<s>Kod sjemenih paprati i većine golosjemenjača oko nucelusa se nalazi samo jedan integument, dok se kod skrivenosjemenica nalaze dva integumenta.</s><s>Kod cikasa postoje tri integumenta oko nucelusa.</s><s>Kod izvedenijih grupa skrivenosjemenica dolazi do redukcije jednog od omotača, pa se oko zrelog nucelusa nalazi samo jedan integument.</s>

<s>Pozicija na biljci i placentacija</s>

<s>Kod skrivenosjemenica razlikuje se položaj za koji se unutar megasporofila sjemeni zametak vezuje za placentu.</s><s>Tako, u odnosu na položaj placente na lisnoj ploči megasporofila razlikuju se:
 laminarna placentacija — placenta se ne nalazi na rubu megasporofila;
 marginalna placentacija — placenta se nalazi na samom rubu megasporofila.</s>

<s>Na osnovu položaja placente u plodniku razlikuju se sledeći tipovi placentacija:
 bazalna placentacija — placenta se nalazi u dnu plodnika;
 apikalna placentacija — placenta se nalazi pri vrhu plodnika;
 parijetalna placentacija — placenta se nalazi u zidu složenog plodnika;
 aksilarna placentacija — placente se nalaze centralno, u zasebnim karpelama složenog plodnika;
 centralna placentacija — placente se nalaze centralno u jedinstvenoj šupljini složenog plodnika.</s>

<s>Razviće embriona</s>

<s>Tokom sporogeneze kod viših biljaka, megasporocit se mejotički deli i daje četiri haploidne ćelije.</s><s>Tri ćelije često degenerišu (ne degenerišu npr. kod Lilium tipa razvića), a preostala ćelija raste i postaje megaspora.</s><s>Megaspora se mitotički deli i daje megagametofit.</s><s>Megagametofit se kod sjemenih paprati i golosjemenjača sastoji iz velikog broja ćelija i jedara (do 2000).</s><s>Megagametofit skrivenosjemenica, koji se naziva i embrionova kesica, sadrži mnogo manji broj ćelija i jedara.</s>

<s>Embrionova kesica većine skrivenosjemenica sadrži 8 jedara u 7 ćelija.</s><s>Ćelije embrionove kesice Polygonum tipa nastaju kroz tri mitotičke deobe megaspore.</s><s>Ćelija koja je najbliža mikropili postaje jajna ćelija, oko nje se nalaze dve ćelije sinergide.</s><s>Na suprotnom kraju embrionove kesice nalaze se tri ćelije antipode koje najčešće degenerišu.</s><s>U samom središnjem delu embrionove kesice nalazi se jedna centralna ćelija sa dva (polarna) jedra.</s>

<s>Videti takođe 
 Jajna ćelija
 Tučak</s>

<s>Botanika</s>

